Α4-0203/95

Πρόταση του Ευρωπαϊκού Κοινοβουλίου και του Συμβουλίου για τροποποίηση της οδηγίας 88/77/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά της εκπομπής αερίων και σωματιδιακών ρύπων από τους κινητήρες ντήζελ προοριζόμενους να τοποθετηθούν σε οχήματα (COM(94)0559 - C4-0013/95 - 94/0312(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Όγδοη αιτιολογική σκέψη

>Αρχικό κείμενο>

ότι, εξάλλου, η φιλόδοξη οριακή τιμή για τις εκπομπές αιωρούμενων που ορίζεται στην οδηγία 91/542/ΕΟΚ για το δεύτερο στάδιο δεν μπορεί, με την προς το παρόν διαθέσιμη τεχνολογία, να επιτευχθεί από τους περισσότερους μικρούς κινητήρες ντήζελ ισχύος κατώτερης των 85 kW έως το 1995[semigr ] ότι μπορεί, ωστόσο, να επιτευχθεί σημαντική μείωση των εκπομπών αιωρουμένων από τον Οκτώβριο του 1995 για τα οχήματα αυτά[semigr ] ότι για τους μικρούς κινητήρες με όγκο διαδρομής του εμβόλου στον κύλινδρο κάτω των 0,7 dm3 και με ταχύτητα ονομαστικής ισχύος υψηλότερη των 3.000 ΣΑΛ, πρέπει να καθιερωθεί η οριακή τιμή για τις εκπομπές αιωρουμένων που ορίζει η οδηγία 91/542/ΕΟΚ από το 1999[semigr ] ότι αυτό το πρόσθετο χρονικό διάστημα επιτρέπει στη βιομηχανία να προβεί στις αναγκαίες αλλαγές προκειμένου να συμμορφωθεί προς αυτήν την αποδεκτή οριακή τιμή,

>Κείμενο μετά την ψηφοφορία στο ΕΚ>

ότι, εξάλλου, η φιλόδοξη οριακή τιμή για τις εκπομπές αιωρούμενων που ορίζεται στην οδηγία 91/542/ΕΟΚ για το δεύτερο στάδιο δεν μπορεί, με την προς το παρόν διαθέσιμη τεχνολογία, να επιτευχθεί από τους περισσότερους αυτούς μικρούς κινητήρες ντήζελ έως το 1995[semigr ] ότι για τους μικρούς κινητήρες με όγκο διαδρομής του εμβόλου στον κύλινδρο κάτω των 0,7 dm3 και με ταχύτητα ονομαστικής ισχύος υψηλότερη των 3.000 ΣΑΛ, πρέπει να καθιερωθεί η οριακή τιμή για τις εκπομπές αιωρουμένων που ορίζει η οδηγία 91/542/ΕΟΚ από το 1997[semigr ] ότι αυτό το πρόσθετο χρονικό διάστημα επιτρέπει στη βιομηχανία να προβεί στις αναγκαίες αλλαγές προκειμένου να συμμορφωθεί προς αυτήν την αποδεκτή οριακή τιμή,

(Τροπολογία 2)

ΠΑΡΑΡΤΗΜΑ, ΠΡΩΤΟ ΕΔΑΦΙΟ

Παράρτημα Ι σημείο 6.2.1., υποσημείωση **

(Οδηγία 88/77/ΕΟΚ τροποποιημένη από την οδηγία 91/542/ΕΟΚ)

>Αρχικό κείμενο>

"(**): μέχρι τις 30 Σεπτεμβρίου 1999 η τιμή που ισχύει για τις εκπομπές αιωρουμένων των κινητήρων με όγκο διαδρομής του εμβόλου στον κύλινδρο κάτω των 0,7 dm3 και με ταχύτητα ονομαστικής ισχύος άνω των 3.000 ΣΑΛ είναι 0,25 g/kWh.»

>Κείμενο μετά την ψηφοφορία στο ΕΚ>

"(**):η τιμή των 0,15 g/kWh ισχύει για τις εκπομπές αιωρουμένων των κινητήρων με όγκο διαδρομής του εμβόλου στον κύλινδρο κάτω των 0,7 dm3 και με ταχύτητα ονομαστικής ισχύος άνω των 3.000 ΣΑΛ από την 1η Οκτωβρίου 1997.»

(Τροπολογία 3)

ΠΑΡΑΡΤΗΜΑ, ΔΕΥΤΕΡΟ ΕΔΑΦΙΟ

Παράρτημα Ι, σημείο 8.3.1.1., υποσημείωση **

(Οδηγία 88/77/ΕΟΚ τροποποιημένη από την οδηγία 91/542/ΕΟΚ)

>Αρχικό κείμενο>

"(**): μέχρι τις 30 Σεπτεμβρίου 2000 η τιμή που ισχύει για τις εκπομπές αιωρουμένων των κινητήρων με όγκο διαδρομής του εμβόλου στον κύλινδρο κάτω των 0,7 dm3 και με ταχύτητα ονομαστικής ισχύος άνω των 3.000 ΣΑΛ είναι 0,25 g/kWh.»

>Κείμενο μετά την ψηφοφορία στο ΕΚ>

"(**):η τιμή των 0,15 g/kWh ισχύει για τις εκπομπές αιωρουμένων των κινητήρων με όγκο διαδρομής του εμβόλου στον κύλινδρο κάτω των 0,7 dm3 και με ταχύτητα ονομαστικής ισχύος άνω των 3.000 ΣΑΛ από την 1η Οκτωβρίου 1998.»

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου επί της πρότασης οδηγίας του Ευρωπαϊκού Κοινοβουλίου και του Συμβουλίου για τροποποίηση της οδηγίας 88/77/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά της εκπομπής αερίων και σωματιδιακών ρύπων από τους κινητήρες ντήζελ προοριζόμενους να τοποθετηθούν σε οχήματα (COM(94)0559 - C4-0013/95 - 94/0312(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Κοινοβούλιο και το Συμβούλιο, COM(94)0559 - 94/0312(COD) ((ΕΕ C 389, 31.12.1994, σελ. 22)),

- έχοντας υπόψη το άρθρο 189β(2) της Συνθήκης ΕΚ σύμφωνα με το οποίο η Επιτροπή διαβίβασε την πρόταση στο Κοινοβούλιο (C4-0013/95),

- έχοντας υπόψη το άρθρο 58 του κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής και της Επιτροπής Μεταφορών και Τουρισμού (Α4-0203/95),

1. εγκρίνει την πρόταση της Επιτροπής, με τις τροπολογίες του Κοινοβουλίου[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2, της Συνθήκης ΕΚ[semigr ]

3. καλεί το Συμβούλιο να ενσωματώσει τις τροπολογίες του Κοινοβουλίου στην κοινή θέση που θα εγκρίνει σύμφωνα με το άρθρο 189Β, παράγραφος 2, της Συνθήκης ΕΚ[semigr ]

4. καλεί το Συμβούλιο να ενημερώσει το Κοινοβούλιο και να κινήσει τη διαδικασία συνδιαλλαγής αν προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. επισημαίνει ότι η Επιτροπή πρέπει να υποβάλει στο Κοινοβούλιο οιαδήποτε τροποποίηση προτίθεται να κάνει στην πρότασή της όπως τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει τη γνωμοδότηση αυτή στο Συμβούλιο και την Επιτροπή.